Diari Oficial de la Generalitat Valenciana


Sumari del DOGV 5331, del 24-08-2006 (2006/8980)

ORDE de 17 de juliol de 2006, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits màxims que han de finançar les ajudes a la modernització de les pimes comercials i a la modernització del comerç interior per a l'exercici 2006.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8980


Data del document
:   17-07-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * distribució comercial
    * ajuda pública
    * distribuïdor comercial
    * ajuda a les empreses
    * suport econòmic
    * comerç interior
    * petita i mitjana empresa

ORDE de 17 de juliol de 2006, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits màxims que han de finançar les ajudes a la modernització de les pimes comercials i a la modernització del comerç interior per a l'exercici 2006. [2006/8980]  
Amb data 10 de gener de 2006 es va publicar en el Diari Oficial de la Generalitat l'Orde de 29 de desembre de 2005, per la qual es regulen les ajudes a la modernització de les pimes comercials per a l'exercici de 2006, i amb data 1 de febrer de 2006 va ser publicada en el Diari Oficial de la Generalitat l'Orde de 30 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria de modernització del comerç interior per a l'exercici 2006.  
Després de la publicació de la Llei 15/2005, de 26 de desembre, de Pressupostos de la Generalitat Valenciana per a l'exercici 2006, i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les ajudes esmentades en les anteriorment mencionades ordes, així com l'import global màxim destinat a finançar-les.  
En virtut d'això i de conformitat amb el que s'establix en les disposicions addicionals primeres de les ordes de 29 i 30 de desembre de 2005, de la Conselleria d'Empresa, Universitat i Ciència,  
ORDENE  
Article 1  
Per a l'exercici 2006 i de conformitat amb el que s'establix en la Llei 15/2005, de 26 de desembre, de Pressupostos de la Generalitat per a l'exercici 2006, les ajudes establides en l'Orde de 29 de desembre de 2005, de la Conselleria d'Empresa, Universitat i Ciència, per la qual es regulen les ajudes a la modernització de les pimes comercials per a l'exercici 2006; i en l'Orde de 30 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria de modernització del comerç interior per a l'exercici 2006, es finançaran a càrrec de la secció, el programa, les línies i els imports globals màxims que a continuació s'indiquen:  
Secció 11. Programa 761.10. Ordenació i Promoció Comercial  
. Capítol IV  
. Línia T0147. Import global màxim: 1.827.366,60 euros.  
Ajudes per a despeses corrents de les previstes en els articles 24.2.b) i d), 27 a), b) i c), 31.1.a, b i c), 31.2, 41 i 46 a) de l'Orde de 30 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria de modernització del comerç interior per a l'exercici 2006.  
. Línia T0148.   
Ajudes per a despeses corrents de les previstes en l'article 2.2.c) de l'Orde de 29 de desembre de 2005, de la Conselleria d'Empresa, Universitat i Ciència, per la qual es regulen les ajudes a la modernització de les pimes comercials per a l'exercici 2006.  
Import global màxim: 90.000 euros.  
Ajudes per a despeses corrents de les previstes en els articles 13, punts 2, 3 i 4, i 49 de l'Orde de 30 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria de modernització del comerç interior per a l'exercici 2006.   
Import global màxim: 380.830 euros.  
. Línia T5716. Import global màxim: 1.442.913,00 euros.  
Ajudes per a despeses corrents de les previstes en l'article 54 de l'Orde de 30 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria de modernització del comerç interior per a l'exercici 2006.  
. Capítol VII   
. Línia T0146. Import global màxim: 5.760.525,03 euros.  
Ajudes per a despeses d'inversió de les previstes en els articles 13, punt 1, 22, 23, 24, punt 2 a) i c), 27 d), 31, punt 1.d), 34, 37 i 46 b) de l'Orde de 30 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria de modernització del comerç interior per a l'exercici 2006.  
L'import màxim de les ajudes finançades a càrrec de l'esmentada línia és de 5.760.525,03 euros, dels quals 2.460.525,03 euros es pagaran a càrrec del pressupost vigent, 2.500.000,00 euros es pagaran a càrrec del pressupost per a l'any 2007 i els 800.000,00 euros restants a càrrec del pressupost per al 2008. El pagament d'estes anualitats queda condicionat a l'existència de crèdit adequat i suficient en els pressupostos de la Generalitat Valenciana per als dits exercicis.  
Esta línia està parcialment cofinançada pel Fons Europeu de Desenvolupament Regional (FEDER).  
. Línia T3091 Import global màxim: 1.200.000,00 euros.  
Ajudes per a despeses d'inversió de les previstes en l'Orde de 29 de desembre de 2005, de la Conselleria d'Empresa, Universitat i Ciència, per la qual es regulen les ajudes a la modernització de les pimes comercials per a l'exercici 2006, exceptuant-ne les que es recullen en l'article 2 punt 2.c de l'orde.  
Article 2  
La present orde entrarà en vigor el dia de hui, sense perjudici de la posterior publicació en el Diari Oficial de la Generalitat.  
València, 17 de juliol de 2006  
El conseller d'Empresa, Universitat i Ciència  
JUSTO NIETO NIETO